open-index/open-wikipedia-markdown huggingface dataset:
Arrasin taistelu (1917)

**Arrasin taistelu** oli ensimmäisessä maailmansodassa Arrasissa Ranskassa 9. huhtikuuta – 16. toukokuuta 1917 käyty taistelu. Arrasissa brittiläinen siirtoarmeija hyökkäsi osana ranskalaisen kenraali Robert Nivellen suunnittelemaa hyökkäystä, jolla saksalaiset piti saada perääntymään Aisnejoen taakse. Koko operaatiota kutsutaan nimillä Aisnen ensimmäinen taistelu ja Nivellen offensiivi.

## Taistelun kulku

Tehtävään määrättiin kolme brittiarmeijaa. Hyökkäyksen kärjessä oli kenraali Edmund Allenbyn 3. armeija. Pohjoisempana kohti Vimyn harjannetta pyrki kenraali Henry Hornen 1. armeija, jossa oli myös kanadalaisia. Kenraali Hubert Goughin oli määrä hyökätä Allenbyn eteläpuolella Bullecourtin ympäristössä. Vastassa olivat Saksan keisarikunnan 6. armeijan sotilaat johtajanaan kenraali Ludwig von Falkenhausen. Operaatio alkoi viisipäiväisellä tykistötulella, jonka jälkeinen ensimmäinen hyökkäyspäivä oli menestyksekäs. Erityisesti kunnostautuivat kanadalaiset, jotka etenivät kuusi kilometriä ja valloittivat Vimyn harjanteen. Gough sen sijaan ei juurikaan menestynyt. Brittilentäjät kärsivät operaatiossa huomattavia menetyksiä. Huhtikuussa 1917 sai surmansa 33 prosenttia brittilentäjistä.

Brittien ylipäällikkö Douglas Haig jatkoi Arrasin taistelua toukokuun puoliväliin asti, ja taistelut keskittyvät Bullecourtiin. Operaation jatkaminen johtui osittain siitä, että sen avulla saksalaiset eivät olisi hyötyneet ranskalaisjoukkoihin levinneestä kapinoinnista ja epäjärjestyksestä.

Tavoitteena ollutta suurta läpimurtoa ei saatu. Vimyn harjanteen taistelussa vallattiin kukkula numero 145. Yksi syy epäonnistumiseen oli panssarivaunujen puute. Hyökkääville brittijoukoille oli luvattu 200 uutta Mark IV -panssaria, mutta vain 45 Mark II -koulutuspanssaria saatiin brittien tueksi.

## Lähteet

## Aiheesta muualla
Léré

**Léré** on kunta ja sen keskuskylä Timbuktun alueen Niafunkén piirissä Malissa. Se sijaitsee piirin länsiosassa 115 kilometrin päässä Niafunkésta. Kunnassa on 16&nbsp;100 asukasta (vuonna 2009).

Kunnan pinta-ala on yli 2&nbsp;000 neliökilometriä. Se rajoittuu pohjoisessa Goundamin piirin Alzounoubin, idässä Diankén, etelässä Youwaroun piirin Farimakén ja lännessä Nionon piirin Nampalarin kuntiin. Seutu kuuluu kuivuudesta ja eroosiosta kärsivään Sahelin vyöhykkeeseen.

Kuntaan kuuluu 18 kylää ja paimentolaisryhmää. Asukkaat ovat fulbeja, bambaroita, songhaita, arabeja ja tuaregeja.

Seudun pääelinkeinot ovat karjanhoito ja maanviljely. Tärkeimmät viljelykasvit ovat riisi, hirssi ja durra. Myyntiin kasvatetaan tupakkaa, sipulia, perunaa ja maniokkia. Kotieläimiä ovat naudat, lampaat, vuohet, kamelit, aasit, hevoset ja siipikarja. Lisäksi harjoitetaan kalastusta, käsityöammatteja ja kaupankäyntiä. Léréssä pidetään piirikunnan vilkkaimmat markkinat.

Kunnassa on viisi alakoulua, yläkoulu ja koraanikoulu. Lähin terveyskeskus on Niafunkéssa. Varsinaisia maantieyhteyksiä ei ole.

## Lähteet
Maria Matinmikko

**Maria Matinmikko** (s. 18. elokuuta 1983 Oulu) on suomalainen runoilija ja prosaisti. Hän saanut palkintoja ja ollut palkintoehdokkaana useita kertoja.

Matinmikon esikoisrunokokoelma *Valkoinen* ilmestyi maaliskuussa 2012 ntamon kustantamana. Matinmikko sai teoksesta Yleisradion Tanssiva karhu -runopalkinnon. Kyseessä oli ensimmäinen kerta, kun palkinto myönnettiin esikoisteokselle. *Valkoinen* oli ehdolla myös Helsingin Sanomien esikoiskirjapalkinnon saajaksi. Väritrilogian toisen osan, *Musta*, julkaisi Mahdollisen Kirjallisuuden Seura marraskuussa 2013 ja kolmannen, *Värit*, Siltala vuonna 2017. Matinmikko sai siitä Kalevi Jäntin palkinnon ja runousyhdistys Nihil Interitin palkinnon.

Matinmikon runoromaani *Kolkka* oli vuonna 2019 Runeberg-palkinnon ehdokkaana.

Matinmikon viides kokoelma, tekstiä ja kuvaa yhdistävä *Valohämy* ilmestyi 2023. Teoksesta julkaistiin myös Jari Kohon säveltämä ja Matinmikon lukema elektroninen äänitaideteos. *[[Helsingin Sanomat|Helsingin Sanomien]]* kritiikissä kirjan ja äänitaideteoksen kokonaisuutta kiitettiin lukutapojen uudistamisesta. Vuonna 2024 teos palkittiin vuoden parhaana taidekirjana Iittalan Valtakunnallisilla Taidekirjapäivillä.

Matinmikko asuu Turussa. Hän on valmistunut filosofian maisteriksi Helsingin yliopistosta pääaineenaan estetiikka. Hän on opiskellut myös teoreettista filosofiaa, taidehistoriaa, uskontotiedettä ja kirjallisuutta. Kirjoittamista Matinmikko on opiskellut muun muassa Oriveden Opiston sanataiteen ohjelmassa ja Oulu-opistossa. Hän on Kirjailijaliiton jäsen ja on ollut Nuoren Voiman Liiton hallituksessa.

## Teokset
* 
* 
* 
**Lähes tunnistamaton mahdollisuus menettää*. Markku Eskelinen ja Maria Matinmikko. Post-Oulipo ry ja Mahdollisen Kirjallisuuden Seura, 2018. 
**Kolkka: Runoromaani*. Helsinki: Siltala, 2019. 
* 

## Lähteet

## Aiheesta muualla
* Matinmikon kotisivu
*
Arrasin taistelu (1918)

**Arrasin taistelu** oli ensimmäisessä maailmansodassa Koillis-Ranskan Arrasissa keväällä 1918 käyty taistelu, jota nimitetään myös nimillä *St. Mihiel* ja *Operaatio Michael* (taistelun saksalainen koodinimi). Taistelu oli osa Saksan vuoden 1918 kevätoffensiivia eli *Kaiserschlachtia*.

Saksalainen kenraali Erich Ludendorff arveli voivansa hyötyä siitä, että alue oli brittiläisten ja ranskalaisten joukkojen saumakohta. Sen vuoksi hän aloitti kolmen armeijan, kaikkiaan 63 divisioonan voimin 21. maaliskuuta 1918 hyökkäyksen niitä vastaan Sommejoen eteläpuolella. Tarkoitus oli edetä Arrasista St. Quentiniin ja La Fèreen ulottuvalla 80 kilometrin pituisella rintamanosalla. Puolustautuvilla briteillä oli käytössä 26 divisioonaa. Britit pyrkivät pitämään asemansa, mutta ranskalaiset halusivat vain estää etenemisen Pariisin suuntaan, kuten Ludendorff oli arvellut. Päävastuu alueen puolustuksesta annettiin 26. maaliskuuta ranskalaiselle kenraali Ferdinand Fochille.

Hyökkäys repi brittien puolustuksen auki hyökkäyksen rajuuden ja sankan sumuverhon vuoksi. Saksalaiset etenivät vajaassa viikossa 65 kilometriä lähelle Amiensin kaupunkia ja aiheuttivat puolustajille noin 240&nbsp;000 sotilaan tappiot. Hyökkääjät olivat kuitenkin jo melko uupuneita. Ludendorff käski 5. huhtikuuta keskeyttämään hyökkäyksen, koska oli käynyt selväksi, ettei sillä saavuteta ratkaisevaa voittoa Sommen alueella. Saksa siirsi toimintansa painopisteen tämän jälkeen operaatio Georgetteen Lysnejoen suunnalla.

## Lähteet
Diabaly

**Diabaly** on maalaiskunta ja sen keskuskylä Ségoun alueen Nionon piirissä Malissa. Se sijaitsee Fala de Molodon kanavan varrella 50 kilometriä Nionosta pohjoiseen. Kunnassa on 35&nbsp;300 asukasta (vuonna 2009).

Kunnan pinta-ala on 1&nbsp;538 neliökilometriä. Se rajoittuu pohjoisessa Dogofryn, idässä Ténenkoun piirin Karérin, etelässä Sirifila-Boundyn ja Toridaga-kon sekä lännessä Sokolon kuntiin. Seutu kuuluu kuivuudesta kärsivään Sahelin vyöhykkeeseen.

Kuntaan kuuluu 32 kylää. Asukkaat ovat bambaroita, fulbeja, songhaita, soninkeja, tuaregeja (belloja), miniankoja, moseja, samoja, bozoja, boboja ja maureja. Tärkeimmät kielet ovat bambara, fulani ja songhai.

Historiallisella Koroumarin alueella sijaitseva paikkakunta on saanut alkunsa Nigerjoen keinokastelujärjestelmää hoitavan Office du Nigerin työläisasutuksesta, joka perustettiin entisen fulbekylän paikalle vuonna 1952. Ennen vuoden 1996 paikallishallintouudistusta se kuului Sokolon arrondissementtiin.

Diabalyn kautta kulkee Ségoun ja Timbuktun välinen maantie RN33, josta haarautuu RN31 Naraan. Seudun pääelinkeinot ovat osin keinokasteluun perustuva maanviljely, karjanhoito ja kalastus. Tärkeimmät viljelykasvit ovat riisi, vihannekset, hirssi ja durra. Kotieläimiä ovat naudat, lampaat ja vuohet. Lisäksi harjoitetaan kaupankäyntiä ja käsityöammatteja.

Kunnassa toimii seitsemän alkeiskoulua, viisi lukutaitokeskusta, kolme koraanikoulua ja kolme yläkoulua. Terveyskeskuksia on kaksi. Kulttuuripalveluihin kuuluvat kansantalo ja elokuvasali.

## Lähteet
Vankilaoikeus

**Vankilaoikeus** (lyhennys VANKO) oli Suomessa 1932–2006 toiminut erityistuomioistuin. Se päätti siitä, tuliko vaarallisena pidetty rikoksenuusija sijoittaa pakkolaitokseen vai tavalliseen vankilaan. Sen toimivaltaan kuului myös se, tuliko nuori rikollinen sijoittaa tavalliseen vankilaan vai nuorisovankilaan.

Vankilaoikeuden jäseninä oli vankeinhoitolaitoksen päällikkö sekä alkuaan kolme (myöhemmin neljä) muuta jäsentä, jotka tasavallan presidentti määräsi toimeen viideksi vuodeksi kerrallaan. Yhdellä jäsenellä (myöhemmin kahdella) tuli olla kokemusta tuomarina työskentelystä ja yhden jäsenen piti olla mielisairaanhoitoon perehtynyt lääkäri. Tasavallan presidentti määräsi myös kuka oikeuden lakimiesjäsenistä toimi vankilaoikeuden puheenjohtajana ja kuka varapuheenjohtajana. Presidentti määräsi myös kullekin jäsenelle yhden (myöhemmin kaksi) varajäsentä. Vankilaoikeuden kaikkien jäsenten oli vannottava tuomarinvala.

Vankilaoikeuden tai sen määräämän henkilön oli tutkittava vaarallisena pidetyn henkilön tapaus ja annettava hänelle tiedoksi ne syyt, joiden perusteella eristämistä vaadittiin. Vangille oli varattava tilaisuus tehdä muistutuksia vankilaoikeuden istunnossa. Tähän hän sai käyttää avustajaa tai asiamiestä. Vuodesta 1971 lähtien rikolliselle voitiin myöntää maksuton oikeudenkäynti vankilaoikeudessa ja määrätä hänelle oikeudenkäyntiavustaja.

Oikeuden päätös oli heti lainvoimainen ja se oli siten myös heti täytäntöön pantavissa. Jos päätöstä ei pantu täytäntöön kymmenen vuoden kuluessa päätöksen antamisesta, se raukesi. Päätös raukesi myös kymmenen vuoden kuluttua täytäntöönpanon keskeytymisestä. Jos vankilaoikeuden jäsentä haluttiin syyttää virkavirheestä, oli toimivaltainen tuomioistuin Helsingin hovioikeus.

Vuonna 1952 hallitus ehdotti vankilaoikeuden nimen vaihtamista vankilalautakunnaksi, sillä nimeä pidettiin harhaanjohtavana, koska oikeudessa noudatettu toiminta ei ollut tuomioistuinmenettelyä. Nimenä pysyi kuitenkin vankilaoikeus.

## Lähteet
Artturi Helenius

**Artturi (Arthur) Helenius** (30. tammikuuta 1878 Viipuri – 17. toukokuuta 1959 Helsinki) oli suomalainen kauppaneuvos ja Kulttuurirahaston ensimmäinen suurlahjoittaja. Hän sai kauppaneuvoksen arvon 1938.

Artturi Heleniuksen vanhemmat olivat Wilhelm Helenius ja Katarina Turunen ja puoliso vuodesta 1907 Aina Maria Broman. Helenius kävi keskikoulun ja kauppaopiston ja tutustui sitten ulkomaisten paperitehtaiden toimintaan. Hän toimi Juvankosken paperitehtaan kassanhoitajana ja isännöitsijänä Parikkalassa 1899–1904, oman sahaliikkeen Helenius perusti 1904 harjoittaen sahausta aluksi vuokramallaan sahalaitoksella. Vuodesta 1906 hän toimi Parikkalan Särkisalmen sahan toimitusjohtajana ja yksinomistajana vuodesta 1914. Sulkavan Kukkapään sahan omistaja ja toimitusjohtaja Helenius oli 1914–1922, Parikkalassa toimineen Pohjolan Huopa Oy:n toimitusjohtaja vuodesta 1914 ja ostamiensa Kirvun ja Karjalan huopatehtaiden vuodesta 1927.  Helenius oli Suomen Kulttuurirahaston ensimmäinen miljoonalahjoittaja ja toinen kunniajäsen. Hän testamenttasi rahastolle yli sata miljoonaa markkaa.

Helenius oli Suomen Huopatehtailljain Liiton johtokunnan puheenjohtajana liiton perustamisesta lähtien. Hän kuului viipurilaisten teollisuudenharjoittajain yhdistyksen "Pamauksen" johtokuntaan ja Kansallis-Osake-Pankin Viipurin konttorin toimikuntaan. Hän oli Viipurin Kaupunginteatterin johtokunnan jäsenenä teatterin perustamisesta lähtien ja oli Suomen Eläinsuojeluyhdistyksen kunniajäsen.

## Lähteet

## Aiheesta muualla
*
*Viipurin miljoonapamaus, Suomen Kuvalehti, 05.02.1938, nro 5, s. 10, Kansalliskirjaston digitaaliset aineistot
Emanuele Zonzini

**Emanuele Zonzini** (s. 17. helmikuuta 1994) on sanmarinolainen moottoriurheilija.

Zonzini aloitti uransa kartingissa. Vuonna 2011 hän ajoi Italian ja Euroopan Formula Abarth -sarjassa vaihtelevalla menestyksellä. Vuonna 2012 Zonzini jatkoi sarjoissa sijoittuen Euroopan sarjassa viidenneksi voittamalla yhden kilpailun ja Italian sarjassa hän sijoittui kolmanneksi. Hän ajoi samana vuonna neljä kilpailua Formula Renault Alps -sarjassa. Vuonna 2013 Zonzini siirtyi GP3-sarjaan ajaen Trident-tallissa saavuttamatta pisteitä. Parhaaksi sijoitukseksi jäi 12:s sija.

## GP3-tulokset
Israel Helenius

**Israel Helenius** (1726 Muurla – 30. marraskuuta 1806 Muurla) oli suomalainen valtiopäivämies, myssyjohtaja. Hän tuli ylioppilaaksi 1746 ja oli talonpoikaissäädyn edustaja valtiopäivillä. Hän osallistui myssyjohtajana politiikkaan, erityisesti valtiopäivillä vuosina 1765–1766. Hänen ajamiaan asioitaan oli muun muassa talonpoikaispurjehduksen vapauttaminen.

## Lähteet

## Aiheesta muualla
*
*GENi: Israel Kaarlenpoika Helenius, Carlgren
Planman

**Planman** voi viitata seuraaviin henkilöihin:

* Anders Planman (1724–1804), suomalainen professori, tähtitieteilijä ja Turun akatemian rehtori 1771–1772
* Tuomas Planman (s. 1980), suomalainen muusikko, Norther-yhtyeen kosketinsoittaja

## Nimen muita merkityksiä
* 2639 Planman, asteroidi
Lauri Helenius

**Lauri Sakari Helenius** (25. heinäkuuta 1887 Rauma – 7. joulukuuta 1959 Helsinki) oli suomalainen diplomi-insinööri ja Fiskarsin pääjohtaja.

Heleniuksen vanhemmat olivat kirkkoherra, rovasti Kaarle Helenius ja Hilma Evelina Bergroth. Hän pääsi ylioppilaaksi Rauman yhteislyseosta vuonna 1905 ja valmistui diplomi-insinööriksi Teknillisen korkeakoulun koneosastolta 1909 ja sähköosastolta 1910.

Helenius työskenteli vuodesta 1911 alkaen kolme vuotta Sveitsissä ja oli vuodesta 1914 Ludvig Nobelin dieselmoottoritehtaassa Pietarissa konstruktöörinä. Hän palasi Venäjältä Suomeen 1915 ja oli Tampereella Oy Lokomo Ab:n teknillisenä johtajana 1916–1921.  Helenius oli Oy Lokomo Ab:n toimitusjohtaja 1922–1924, Tampereen Pellava- ja Rautateollisuus Oy:n konepajan johtaja 1925–1940, Suomen Teollisuusliiton toimitusjohtaja 1940–1942, puheenjohtaja 1948–1952 sekä Fiskarsin pääjohtaja 1943–1957. Hän sai vuorineuvoksen arvon 1943 ja tekniikan kunniatohtorin arvon 1949. Heleniuksella oli suuri merkitys Suomen veturiteollisuuden kehittymiselle. Heleniuksen kaudella Tampellan konepajan tuotanto laajentui ja monipuolistui kun konepaja alkoi valmistaa muun muassa vesiturbiineja, dieselmoottoreita, kranaatinheittimiä ja lentokonemoottoreita. Helenius alitti myös valmistelutyöt kotimaisen tykkiteollisuuden käynnistämiseksi. 

Lauri Helenius oli naimisissa vuodesta 1919 Astrid Alhon kanssa jonka isä oli Rauman opettajaseminaarin johtaja August Alho.

## Lähteet

## Aiheesta muualla
*
Nagato (1919)

**Nagato** oli keisarillisen Japanin laivaston vuonna 1920 palvelukseenotettu Nagato-luokan taistelulaiva. Alus oli sisaraluksensa *[[Mutsu (1920)|Mutsun]]* kanssa maailman ensimmäiset taistelulaivat, joiden pääaseistuksen kaliiperi oli 41 senttimetriä (16 tuumaa) tai suurempi.

## Valmistus

Alus tilattiin Kuren laivastontelakalta, missä köli laskettiin 28. elokuuta 1917. Alus laskettiin vesille 9. marraskuuta 1919 ja valmistui 25. marraskuuta 1920.

## Palvelus
Alus oli amiraali Isoroku Yamamoton lippulaivana 12. huhtikuuta 1942 asti. Aluksen ainoa merkittävä sotatoimi toisessa maailmansodassa oli Leytenlahden taisteluun. Se selvisi sodasta, vaikka alus vaurioitui useita kertoja sodan aikana. Sodan jälkeen alus oli maalilaivana ydinasekokeissa Bikini-atollilla, jossa se upposi 29. heinäkuuta 1946.

## Lähteet
*

### Viitteet

## Aiheesta muualla
Veli Helenius

**Veli Arthur Helenius** (5. lokakuuta 1910 Helsinki – 16. marraskuuta 1984 Helsinki) oli suomalainen diplomaatti, koulutukseltaan lainopin kandidaatti. Hän oli Länsi-Saksan pääkonsuli ja kaupallisen edustuston päällikkö Kölnissä vuodesta 1958, suurlähettiläs New Delhissä, Intiassa, Jakartassa, Indonesiassa  ja Bangkokissa, Thaimaassa vuosina 1961–1964, ulkoministeriön hallinnollisen osaston päällikkö 1964–1967, suurlähettiläs Pekingissä, Kiinassa ja Hanoissa, Vietnamissa vuosina  1967–1974 ja Kööpenhaminassa, Tanskassa 1974–1977.

## Lähteet
Nokia 5100

**Nokia 5100** on Nokian vuonna 2003 julkaistu matkapuhelin. Sen muotoili Nokian silloinen muotoilujohtaja Frank Nuovo.

## Ominaisuudet
*ennakoiva tekstinsyöttö
*vaihdettavat värikuoret
*sekuntikello
*pelit: Sky Diver, Triple Pop, Bounce

## Katso myös
*Luettelo Nokian tuotteista

## Lähteet
* Nokia 5100 - GSMArena 

## Aiheesta muualla
* Nokia 5100 - Tuki
* Käyttöohjeet
Tomaatteja

**Tomaatteja** on taiteilija Pekka Halosen öljyvärimaalaus, 42×51 cm, pahville, jonka hän maalasi vuonna 1913. Teos kuuluu Ateneumin taidemuseon Antellin kokoelmiin.

Pekka Halonen maalasi vuonna 1913 useita maalauksia omasta puutarhastaan Halosenniemessä. Näistä tämä viheroranssivoittoinen *Tomaatteja*-maalaus on yksi. Kaikkiaan Haloselle koko 1910-luku oli kotikeskeistä aikaa. Hän maalasi tällöin pääasiassa kotinsa ympäristössä eri vuodenaikoina, mutta myös aiheita kodin sisältä: interiöörejä ja lapsiaiheita.

Pekka Halosta ei yleensä pidetty taiteen uudistajana, mutta hän oli ensimmäisten suomalaisten taiteilijoiden joukossa, jotka alkoivat suuntautua värimaalaukseen. Hän siirtyi kirkkaamman ja puhtaamman väripaletin käyttöön vähitellen 1900-luvun ensimmäisellä vuosikymmenellä. Tämä saavutti huippunsa hänellä 1910-luvun alkuvuosina, jolloin hänen taidettaan voisi kutsua puhtaiden päävärien väri-iloitteluksi.

*Tomaatteja*-maalauksen hän maalasi myös vuonna 1916. Tämä kuultavia punaisia ja vihreitä tomaatteja täynnä oleva tomaatinoksastoa kuvaava maalaus on yksityisomistuksessa. Väreiltään Ateneumin *Tomaatteja*-maalaus on vaaleampi kuin tämä maalaus. Ateneumin maalaus kuvaa tomaatinoksastoa aikaisessa kasvuvaiheessa kellertävine, vihreine ja punaisine tomaatteineen.

## Lähteet

## Aiheesta muualla
* Suomen Kansallisgalleria: Kokoelmat: Tomaatteja. http://kokoelmat.fng.fi/app?action=page&lang=fi&si=http%3A%2F%2Fwww.muusa.net%2FTeos_F2DF926B-5E45-45A7-AC9B-3679D2F23A59
Liigacup 2013

**Liigacup 2013** on alkuvuodesta 2013 pelattu jalkapallokilpailu, johon osallistuivat Veikkausliigan 12 joukkuetta.

## Alkulohkovaihe
Joukkueet oli jaettu kolmeen lohkoon, joissa kussakin pelattiin kaksinkertainen sarja siten, että kaikki joukkueet kohtasivat toisensa sekä kotona että vieraissa. Kaksi parasta kustakin lohkosta ja kaksi parasta lohkossaan kolmanneksi sijoittunutta joukkuetta eteni pudotuspeleihin. Jatkoon päässeet joukkueet saivat aloittaa Suomen Cupissa muita joukkueita myöhemmältä kierrokselta. Alkulohkovaihe pelattiin 15. tammikuuta – 6. maaliskuuta välisenä aikana.

### Lohko 1

### Lohko 2

### Lohko 3

## Pudotuspelit
Mikäli lohkojen kolmanneksi sijoittunut joukkue valikoituu pelaamaan saman alkulohkon joukkuetta vastaan, vaihtavat kolmanneksi sijoittuneet paikkaa puolivälieräotteluissa.

### Puolivälierät

### Välierät

### Finaali

## Maalintekijät

**Viisi maalia:**
*  Eero Markkanen (JJK)
*  Aleksi Paananen (KuPS)
*  Pekka Sihvola (MYPA)

**Neljä maalia:**
*  Petteri Pennanen (TPS)
*  Ats Purje (KuPS)
*  Demba Savage (HJK)

**Kolme maalia:**
*  Mikael Forssell (HJK)
*  Jarno Parikka (VPS)
*  Akseli Pelvas (HJK)
*  Ville Saxman (RoPS)
*  Erfan Zeneli (HJK)

**Kaksi maalia:**

*  Nikolai Alho (HJK)
*  Pim Bouwman (FC Inter)
*  Loorents Hertsi (FC Lahti)
*  Jaakko Hietikko (FC Honka)
*  Antti Mäkijärvi (FC Honka)
*  Patrick Poutiainen (JJK)

*  Youness Rahimi (FC Honka)
*  Roope Riski (TPS)
*  Olli Tynkkynen (FC Lahti)
*  Jussi Vasara (FC Honka)
*  Shahdon Winchester (FF Jaro)

**Yksi maali:**

*  Henri Aalto (FC Honka)
*  Santeri Ahola (JJK)
*  Sasha Anttilainen (MYPA)
*  Diego Assis (IFK Mariehamn)
*  Wayne Brown (TPS)
*  Omar Colley (KuPS)
*  Vini Dantas (FC Lahti)
*  Babacar Diallo (FC Inter)
*  Uros Djeric (VPS)
*  Jonas Emet (FF Jaro)
*  John Fitzpatrick (VPS)

*  Xhevdet Gela (MYPA)
*  Guy Gnabouyou (FC Inter)
*  Tamás Gruborovics (FC Inter)
*  Antti Hynynen (KuPS)
*  Miikka Ilo (KuPS)
*  Markus Joenmäki (FC Lahti)
*  Petteri Jokihaara (IFK Mariehamn)
*  Tommi Kari (FC Lahti)
*  Jonne Kemppinen (FC Lahti)
*  Aleksandr Kokko (RoPS)
*  Jussi Kujala (KuPS)

*  Thomas Kula (FF Jaro)
*  Mathias Kullström (FF Jaro)
*  Mika Lahtinen (RoPS)
*  Juho Lehtonen (TPS)
*  Jussi Länsitalo (FC Lahti)
*  Sebastian Mannström (HJK)
*  Emenike Mbachu (RoPS)
*  Mika Mäkitalo (FC Lahti)
*  Jonathan Okafor (MYPA)
*  Dennis Okaru (TPS)
*  Nicholas Otaru (RoPS)

*  Joel Perovuo (HJK)
*  Olli Pöyliö (RoPS)
*  Hassan Sesay (MYPA)
*  Simon Skrabb (FF Jaro)
*  Roger Thompson (IFK Mariehamn)
*  Ilja Venäläinen (KuPS)
*  Jerry Voutilainen (KuPS)
*  Mattias Wiklöf (IFK Mariehamn)
*  Olajide Williams (MYPA)
*  Ilari Äijälä (FC Honka)
*  Robin Östlind (IFK Mariehamn)

**Oma maali:**
*  Faith Friday Obilor (RoPS, (VPS:aa vastaan)
*  Mikk Reintam (JJK, TPS:aa vastaan)

## Lähteet
Nokia 5500

**Nokia 5500** on Nokian vuonna 2006 julkaistu matkapuhelin.

## Ominaisuudet
*ennakoiva tekstinsyöttö
*äänikomennot
*äänimuistiinpanot
*puhe tekstiksi -toiminto
*urheiluseuranta (sisältäen mm. askelmittarin)
*värit: harmaa, musta

## Katso myös
*Luettelo Nokian tuotteista

## Lähteet
* Nokia 5500 - GSMArena 

## Aiheesta muualla
* Nokia 5500 - Tuki
* Käyttöohjeet
Artturi Hellemaa

**Artturi Hellemaa**, vuoteen 1923 *Hellman* (15. syyskuuta 1893 Ulvila – 1. huhtikuuta 1976 Ulvila) oli suomalainen yritysjohtaja, joka toimi Friitala Oy:n toimitusjohtajana. Hän sai kauppaneuvoksen arvon vuonna 1944.

Hellemaa tuli isänsä Arthur Hellmanin perustaman Friitalan palvelukseen vuonna 1911. Hän oli Fiitalan Nahka Oy:n prokuristi ja teknillinen johtaja 1918–1927 sekä toimitusjohtaja vuodesta 1928 lähtien. Hellemaa toimi myös Porin kauppakamarin puheenjohtajana vuodesta 1959. 

Artturi Hellemaan veli oli teollisuusneuvos Arvi Helleranta.

## Lähteet
Nokia 3100

**Nokia 3100** on Nokian vuonna 2003 julkaistu matkapuhelin.

Sitä myytiin noin 50 miljoonaa kappaletta, millä määrällä se sijoittui viidenneksitoista The Telegraph -lehden syksyn 2013 katsauksessa kaikkien aikojen myydyimmistä matkapuhelimista. Se on erittäin kestävä ja akku kestää pitkään.

## Ominaisuudet
*ennakoiva tekstinsyöttö
*profiilit
*pelit: Beach Rally, Snake EX2, Bowling, lisää ladattavissa internetistä
*värit: sininen, punainen, valkoinen 

## Nokia 3120

**Nokia 3120** on Nokian vuonna 2004 julkaistu matkapuhelin.

## Lähteet

## Aiheesta muualla
* Nokia 3100 - Tuki
* Käyttöohjeet
Nokia 5140

**Nokia 5140** on Nokian vuonna 2003 julkaistu matkapuhelin. Nokian 5140 on mallin 5210 seuraaja valmistajan roiske- ja pölysuojatussa mallisarjassa. Mallin erikoisuuksina ovat mm. vatupassi, kompassi, lämpö- ja desibelimittari.

## Ominaisuudet
*ennakoiva tekstinsyöttö
*sekuntikello
*pelit: Adventure Race, lisää ladattavissa internetistä

## Katso myös
*Luettelo Nokian tuotteista

## Lähteet
* Nokia 5140 - GSMArena 

## Aiheesta muualla
* Nokia 5140/5140i - Tuki
* Nokia 5140 - Käyttöohjeet
* Nokia 5140i - Käyttöohjeet
Nokia 3110

**Nokia 3110** on Nokian vuonna 1997 julkaistu matkapuhelin. Sen muotoilusta vastasi yhtiön silloinen muotoilujohtaja Frank Nuovo.

## Ominaisuudet
*Värit: musta, punainen

## Katso myös
*Luettelo Nokian tuotteista

## Lähteet
* Nokia 3110 – GSMArena 
### Viitteet
Brook Lopez

**Brook Lopez** (s. 1. huhtikuuta 1988 Los Angeles, Kalifornia) on yhdysvaltalainen koripalloilija, pelipaikaltaan sentteri.

Ennen ammattilaisuraansa Lopez pelasi yliopistokoripalloa Stanfordin yliopiston joukkueessa. Hän edusti NBA:ssa yhdeksän kautta Brooklyn Netsiä, joka Lopezin aloittaessa oli vielä nimeltään New Jersey Nets, ja kesällä 2017 hän siirtyi Los Angeles Lakersiin. Kesällä 2018 hän siirtyi Milwaukee Bucksiin. Kesällä 2021 Lopez voitti Bucksissa NBA:n mestaruuden.

## Muuta

Lopezin kaksosveli Robin Lopez pelaa myös NBA:ssa. He pelasivat yhdessä samaan aikaan Stanfordissa, ja molemmat valittiin vuoden  ensimmäisellä kierroksella. Kaudeksi 2019–2020 Robin siirtyi Milwaukee Bucksiin eli jälleen samaan seuraan veljensä kanssa.

## Lähteet

## Aiheesta muualla
Robin Lopez

**Robin Lopez** (s. 1. huhtikuuta 1988 Los Angeles, Kalifornia) on yhdysvaltalainen koripalloilija, pelipaikaltaan sentteri. Hän on pelannut ammattilaisurallaan Phoenix Sunsissa, New Orleans Hornetsissa, Portland Trail Blazersissä, New York Knicksissä ja Chicago Bullsissa. Heinäkuussa 2019 hän siirtyi Milwaukee Bucksiin.

Ennen ammattilaisuraansa Lopez pelasi yliopistokoripalloa Stanfordin yliopiston joukkueessa.

## Muuta

Lopezin kaksosveli Brook Lopez pelaa myös NBA:ssa. He pelasivat yhdessä samaan aikaan Stanfordissa, ja molemmat valittiin vuoden  ensimmäisellä kierroksella. Kaudella 2019–2020 molemmat pelaavat Milwaukee Bucksissa.

## Lähteet

## Aiheesta muualla
Viinitila

**Viinitila** on maatila, jolla valmistetaan viiniä tai hedelmäviiniä tilan omissa tarhoissa kasvatetusta tai muualta tuodusta raaka-aineesta, tavallisesti viinirypäleistä. Viinitiloilla on joskus myös erilaisia palveluja ja toimintoja, kuten viininmaistatusta, ruokailupalveluja, majoitusta ja erilaisia virkistyspalveluja. Suomen viinitiloilla valmistetaan ja myydään kotimaisista marjoista ja hedelmistä tehtyjä niin kutsuttuja tilaviinejä. Vuonna 2011 Suomessa oli noin 40 viinitilaa. Suomen alkoholilain muutos vuonna 1995 teki tilaviinitoiminnan lailliseksi Suomessa.

## Lähteet

## Aiheesta muualla
Nokia 3128

**Nokia 3128** on Nokian vuoden 2004 viimeisellä neljänneksellä julkaistu matkapuhelin.

## Ominaisuudet
*ennakoiva tekstinsyöttö
*sekuntikello
*värit: kulta, punainen, sininen

## Katso myös
*Luettelo Nokian tuotteista

## Lähteet
* Nokia 3128 - GSMArena
Nokia 3330

**Nokia 3330** on Nokian vuonna 2001 julkaistu matkapuhelin. 3330 on uudistettu versio 3310:stä johon on lisätty yksi uusi peli, WAP-toiminto, animoidut näytönsäästäjät ja vaihdettu kuorien värit päinvastaisiksi.

## Ominaisuudet
*Ennakoiva T9-tekstinsyöttö
***[[WAP]]**
*Profiilit
*Laskin
*Chat-toiminto
*Muunnin
*Pelit: Snake II, Pairs II, Space Impact, Bantumi ja **Bumper**
*Soittoäänen sävellys
***Animoidut näytönsäästäjät**

**Lihavoidut** kohdat ovat 3310:stä puuttuvia ominaisuuksia

## Katso myös
*Luettelo Nokian tuotteista

## Lähteet
* Nokia 3330 - GSMArena 

## Aiheesta muualla
* Käyttöohjeet
Pyhän Henrikin sarkofagi

**Pyhän Henrikin sarkofagi** on Nousiaisten kirkkoon sijoitettu piispa Henrikin kenotafi eli muistoarkku. Maunu Tavastin lahjoittama arkku on valmistettu noin vuosina 1415–1420. Piispa Henrikin jäännöksiä siinä ei ole milloinkaan säilytetty. 

## Sarkofagi
Tummasta kalkkikivestä valmistettu sarkofagi on todennäköisesti flaamilaista alkuperää ja se on koristettu kaiverretuilla messinkilevyillä. Levyjen kaiverrukset kuvaavat Henrikin elämää ja hänen ihmetekojaan. Kuvien historiallinen aineisto on todennäköisesti peräisin Suomesta, vaikka kuvat ja niissä esiintyvät henkilöt edustavatkin kansainvälistä tyyliä. 

Sarkofagi on asetettu harmaakivestä tehdylle alkuperäiselle alustalleen. Sarkofagi siirrettiin vuonna 1901 arkkitehti Josef Stenbäckin suunnittelemaan kappeliin, mutta nykyään se sijaitsee jälleen alkuperäisellä paikallaan kirkkosalissa.

Muistoarkusta tehtiin kopio vuonna 2002 Harjavallan Emil Cedercreuzin museon näyttelyyn ja seminaariin Pyhästä Henrikistä. Juhlan jälkeen kopio lahjoitettiin Harjavallan kirkkoon, jossa se oli näytillä eteistiloissa. Muistoarkku poistettiin huonokuntoisena kymmenen vuoden esilläolon jälkeen.

## Kuvalevyt
Sarkofagin kansilevyssä on kuvattuna suurikokoisena piispa Henrik sekä pienempänä hänen surmaajansa talonpoika Lalli ja piispa Maunu Tavast. Lalli on esitetty Henrik-piispan jalkoissa makaavana, piispa Tavast puolestaan on polvistunut Henrikin eteen. 

Henrikin pään yläpuolella on latinankielinen teksti *commenda (puhu puolestamme)*. Lisäksi kannessa on latinankielisiä katkelmia Piispa Henrikin liturgiasta, neljän evankelistan symbolit sekä Turun tuomiokapitulin ja Tavast-suvun vaakunat.

Sarkofagin sivuseinämillä olevissa levyihin on kaiverrettu piispa Henrikin elämänvaiheita sekä häneen liittyviä ihmeitä. Kuvattuna on muun muassa Suomen ensimmäisen ristiretken maihinnousu sekä Pyhän Henrikin legendassa kerrottuja ihmetekoja kuten jäälautalla keskellä kesää ajelehtiva piispan irti leikattu sormi ja Henrikin merihädästä pelastamat Kokemäen hylkeenpyytäjät.

## Arkun kaiverruksia

Kuva: St Henrik Nousis sarkofag.jpg|Sarkofagin kansi.
Kuva: P Henrikin muistohauta 2.jpg|Hylkeenpyytäjiä merihädässä.
Kuva: P Henrikin muistohauta.jpg|Jäälautalla ajelehtiva marttyyrin sormi.
 

## Lähteet
*Nousiaisten seurakunta – Nousiaisten Pyhän Henrikin kirkko

## Aiheesta muualla
* A. W. Rancken : Nousiaisten kirkon nähtävyys. Piispa Henrikin sarkofaagi, Suomen Kuvalehti, 30.01.1926, nro 5, s. 14, Kansalliskirjaston digitaaliset aineistot
Strip My Mind

**Strip My Mind** on yhdysvaltalaisen rockyhtye Red Hot Chili Peppersin vuonna 2006 julkaisema kappale albumilta *[[Stadium Arcadium]]*. 

## Taustaa
Kappaleen tekoon ovat osallistuneet kaikki yhtyeen jäsenet (laulaja Anthony Kiedis, kitaristi John Frusciante, basisti Flea sekä rumpali Chad Smith).
Lars Teodor von Hellens

**Lars Teodor (Theodor) von Hellens** (11. lokakuuta 1826 Turku – 13. joulukuuta 1896 Turku) oli suomalainen juristi. Hänelle myönnettiin vapaaherran arvonimi vuonna 1895.

Von Hellens oli Turun hovioikeuden hovioikeudenneuvos vuodesta 1871, senaattori ja oikeusosaston jäsen vuodesta 1875, siviilitoimituskunnan päällikkö vuodesta 1882 ja Turun hovioikeuden presidentti 1884–1896. Hän oli valtiopäivillä sukunsa edustaja aatelissäädyssä 1867, 1872, 1877–1878, 1882, 1885,  1891 ja 1894. Valtiopäivillä 1877–1878 hän oli varamaamarsalkka ja valtiopäivillä 1894 maamarsalkka ja salli silloin suomen kielen käytön.

Teodor von Hellensillä oli yhteensä 12 lasta. Heitä olivat Helsingin yliopiston professori Oskar von Hellens, Turun hovioikeuden presidentti Gustaf Hirvikanta, ministeri Albert von Hellens, kenraalimajuri Lars von Hellens, valtiopäivämies ja pormestari Harald Wilhelm von Hellens (1865–1926) sekä agronomi, tilanomistaja ja valtiopäivämies Ivar Theodor von Hellens.

## Lähteet
Denis Golovanov

**Denis Golovanov** (, s. 27. maaliskuuta 1979 Sotši) on venäläinen tennispelaaja. Hän oli parhaimmillaan kaksinpelissä ATP-listan sijalla 152 kesäkuussa 2002.

## Lähteet
BJD

**BJD** on Espoon Olarista kotoisin oleva pitkän linjan rap-artisti ja tuottaja, joka on tehnyt musiikkia aina 90-luvun alusta saakka. BJD on ns. Olariräp underground-musiikkigenren alullepanijoita yhdessä muun SLT porukan kanssa. Ensimmäinen Suomi Lyriikkaa Tuotannon julkaisu 1996-1998 on kokonaisuudessaan BJD:n tuotantoa ja tehty tämän kotistudiolla. Samaisella kotistudiolla ensimmäiset askeleensa suomiräpin saralla ovat ottaneet myös lukuisat muut Olarista alun perin kotoisin olevat artistit, kuten Raimo, Edu Kehäkettunen, Setä Koponen,Tuomio ja Kone, Matka-Aapeli, Ässä ja T-Murha. BJD:n sanoituksissa keskeisessä osassa ovat Olari, alkoholin juominen, juhliminen, sekä naiset. Artistin ensimmäinen virallinen albumi "Kasvatustieteen lyhyt oppimäärä" julkaistiin 15. marraskuuta 2013.

## Albumit (Olari 21 Musiikki)

### Vierailijana

### Musiikkivideot
**Raimo joraa* (1996)
**Reminiscing* (1996)
**40 Lover* (1996)
**Jos me mennään naimisiin* (2013)
**Ostarin takana* (2014)
* *Ämpärilista* (2014)

## Albumit (Tuotantoa SLT:n kanssa)
* Suomi lyriikkaa 1996-1998 (SLT)
* Laillista douppia (SLT)

## Lähteet

## Aiheesta muualla
* Olari 21 Musiikin verkkosivut 
* BJD:n viralliset Facebook fanisivut
* Olari 21 Musiikin viralliset Facebook fanisivut
* Suomi Lyriikkaa Tuotannon verkkosivut
* BJD:n virallinen YouTube-kanava
* Olari 21 Musiikin virallinen YouTube-kanava
* Olari 21 Musiikin virallinen SoundCloud-kanava
De Havilland D.H.103 Hornet

**de Havilland D.H.103 Hornet** on potkuri- ja mäntämoottorikäyttöinen brittiläinen hävittäjälentokone. Se teki ensilentonsa jo 28. heinäkuuta 1944, muttei ehtinyt osallistua toiseen maailmansotaan. Konetyyppi käytti viimeisiä valmistettuja versioita maineikkaasta Rolls-Royce Merlin -rivimoottorista. 131-version teho oli 2&nbsp;030 hevosvoimaa.

Konetyypistä kehitettiin myös laivastoversio, **Sea Hornet** Royal Navy Fleet Air Armin käyttöön. Sen käyttämät tyypit olivat: F.20, N.F.21 sekä PR.22. Aktiivissa laivastopalveluksessa kone oli Crosbyn mukaan vain vuosina 1949–1951.

Royal Air Force käytti konetta pidemmän ajan, ja sille D.H.103 Hornet oli viimeinen mäntämoottorinen hävittäjätyyppi. 64. hävittäjälaivue sai omat Hornet-hävittäjänsä toukokuussa 1946. Britannian ensilinjan ilmapuolustuksesta tyyppi vedettiin vuosien 1949–1951 välillä. Vuonna 1955 tyyppi korvattiin de Havilland Vampire -suihkuhävittäjällä. Hornetin huippunopeus oli ”merivarusteista” Sea Hornetia suurempi, 759&nbsp;km/h. Se oli eräs kaikkein aikojen nopeimpia potkurikoneita.

Aseistuksena koneella oli 4 kpl 20&nbsp;mm tykkiä ja enintään 908&nbsp;kg pommeja sekä mahdollisesti myös raketteja. 

## Lähteet
*Crosby, Francis: *Modern Fighter Aircraft*, Southwater Books/Anness Publishing, 2004, London England (s. 54) 

### Viitteet

## Aiheesta muualla
*http://www.dhhornet50.net/ 
*http://users.skynet.be/BAMRS/dh103/dh103.htm
North Mississippi Allstars

**North Mississippi Allstars** on blues/southern rock -yhtye, joka perustettiin vuonna 1996 Hernandossa, Mississippissä. Yhtye koostuu veljeksistä Luther Dickinson (kitara, laulu), Cody Dickinson (rummut, koskettimet, sähköinen pyykkilauta) ja Chris Chew (bassokitara). 

Allstarsin ensimmäinen julkaisu *Shake Hands With Shorty* oli Grammy-ehdokkaana "parhaan bluesalbumin" kategoriassa. Sittemmin myös *51 Phantom* ja *Electric Blue Watermelon* ovat olleet ehdolla samassa kategoriassa. Yhtye voitti Blues Music Awardsin "parhaan bluestulokkaan" palkinnon vuonna 2001.

Yhtye teki televisiodebyyttinsä vuonna 2000 Late Night with Conan O'Brienissa.

## Diskografia
**Shake Hands With Shorty* (2000)
**51 Phantom* (2001)
**Polaris* (2003)
**Tate County (Hill Country Blues)* (2003) Private Release
**Hill Country Revue: Livenä; [[Bonnaroo]]ssa* (2004)
**Instores & Outtakes [EP]* (2004)
**Electric Blue Watermelon* (2005)
**Screwed & Chopped [EP]* (2005)
**Keep On Marchin' - Live In Burlington, VT (2007)
**Mississippi Folk Music - Volume One (2007)
**Hernando* (2008)
**Boulderado - Live At The Fox (2008)
**Do It Like We Used to Do* (2009, 2CD+DVD live set)
**Live In The Hills - Bootleg* (2010)
**Keys To The Kingdom* (2011)
**World Boogie Is Coming* (2013)
**Freedom & Dreams* (2015)
**Prayer for Peace* (2017)
**Up and Rolling'' (2019)
120 asteen sivuauringot

**120 asteen sivuaurinko** on harvinainen halomuoto. Sen atsimuuttikulma auringosta on 120 astetta, ja se sijaitsee horisonttirenkaalla, yhtä korkealla horisontista kuin aurinko. Sivuauringot voivat näkyä molemmilla puolilla aurinkoa tai vain toisella. 120 asteen sivuaurinko on yleensä valkea, mutta joitain heikosti värillisiä tapauksiakin tunnetaan.

Halon voi nähdä Suomessa keskimäärin 1–3 kertaa vuodessa, joskus useamminkin.

Koska 120 asteen sivuaurinko syntyy laattajääkiteistä, sen kanssa taivaalla näkyvät usein samojen kiteiden aiheuttamat tavalliset sivuauringot ja zeniitinympäristön kaari. Myös horisonttirengas voi näkyä. 120 asteen sivuaurinkojen näkeminen onkin todennäköisintä silloin, kun sivuauringot ovat kirkkaat ja horisonttirengas jatkuu kauas auringosta.

Matalilla auringon korkeuksilla sivuaurinko voi olla pilarimainen. Vanhemmissa havainnoissa on esiintynyt erilaisia kaaria sivuauringon poikki, mutta monet näistä havainnoista ovat kyseenalaisia.

## Katso myös
* Haloilmiö
* Sivuauringot
* Liljequistin sivuauringot

## Lähteet
Shades (albumi)

**Shades** on J. J. Calen kuudes studioalbumi. Se julkaistiin vuonna 1981.

## Kappaleet
Kaikki kappaleet säveltänyt J. J. Cale.

#
#
#
#
#
#
#
#
#
#

## Muusikot
* J. J. Cale – kitara, basso, piano, laulu
* Christine Lakeland – syntetisaattori, piano, urut, lyömäsoittimet, kitara, laulu, näppäimistö
* Tommy Tedesco – kitara
* Gordon Shrycock – kitara
* Reggie Young – kitara
* Gordon Shryock – kitara
* James Burton – kitara
* Bill Boatman – kitara
* Johnny Christopher – kitara
* Tommy Cogbill – kitara, basso
* Nick Rather – basso
* Emory Gordy, Jr. – basso
* Carol Kaye – basso
* Michael Rhodes – basso
* Jim Keltner – rummut
* Gary Allen – rummut
* Hal Blaine – rummut
* Hayword Bishop – rummut
* Kenneth A. Buttrey – rummut
* Karl Himmel – rummut
* Russ Kunkel – rummut
* Larry Bell – näppäimistö, piano
* David Briggs – näppäimistö, piano
* Leon Russell – piano
* Bill Payne – piano
* Glen Hardin – piano
* Bobby Emmons : urut, piano, näppäimistö
* Denis Solee – saksofoni

## Aiheesta muualla
*''Shades'' (albumi) Allmusicissa
Virnamäki

**Virnamäki** on rautakautinen lehtomainen muinaisjäännösalue Turussa. Se sijaitsee Halisten kaupunginosassa Aurajoen pohjoisrannalla. Virnamäeltä tunnetaan polttokenttäkalmisto ja rautakautinen asuinpaikka. Alueella sijaitsee myös useita kuppikiviä. Virnamäki muodostaa ainakin 250 metrin pituisen löytöalueen, joka edustaa myös Aurajokivarren kulttuurimaisemaa.

## Lähteet

## Aiheesta muualla
* Turkulaiset.fi: Virnamäki, Vanha Ravattulantie, Ravattula ja Ristimäki
Sveitsi kesäolympialaisissa 2012

**Sveitsi** osallistui Lontoon kesäolympialaisiin 2012 103 urheilijan joukkueella. Maa saavutti urheilulajeissa neljä mitalia, joista kaksi oli kultaista ja kaksi hopeista. Maan lipunkantajana toimi avajaisissa tennispelaaja Stanislas Wawrinka ja päättäjäisissä thriathlonisti Nicola Spirig.

## Mitalistit
### Kultaa
* Steve Guerdat — Esteratsastus
* Nicola Spirig — Triathlon

### Hopeaa
* Roger Federer — Tennis
* Nino Schurter — Pyöräily
## Lähteet

## Aiheesta muualla
Karunan kartano

**Karunan kartano** on vanha säteritila Sauvossa Varsinais-Suomessa Itämereen kuuluvan pienen Karunanlahden rannalla. Sen historia ulottuu 1560-luvulle. Kartano on yksityisomistuksessa. Museovirasto on määritellyt sen ympäristöineen yhdeksi Suomen valtakunnallisesti merkittävistä rakennetuista kulttuuriympäristöistä.

## Historia
Karunalle myönnettiin säterioikeudet vuonna 1562, kun Turun linnan vouti Henrik Simoninpoika aateloitiin. Henrikin puoliso oli Kristiina Perintytär Fleming (1503–1573). Heidän jälkeläisensä omistivat kartanon 1670-luvulle asti. Seuraava omistaja oli vapaaherra Arvid Horn. Isonvihan vuosina kartanoa tuhottiin ja päärakennus jäi pitkäksi aikaa rappiolle. Valtiopäivämies Johan Gezelius - aateloinnin jälkeen Johan Olivecreutz - nosti kartanon uuteen kukoistukseen.

Karunan kartanolla oli vuosina 1770–1870 niin sanottu patronaattioikeus eli kartanon omistaja sai valita seurakuntansa kirkkoherran. Vuoden 1918 maanvuokralain myötä kartanon alue supistui. Toisen maailmansodan jälkeen kartanosta lohkottiin kahdeksan maatilaa siirtolaisia varten. Kartanon omistajat vaihtuivat tiuhaan 1900-luvulla, kunnes Pauli Tahvonen osti sen vuonna 1943. Vuonna 2012 kartano oli Tahvosen suvun omistuksessa, jolloin tilan peltoala oli runsaat 60 hehtaaria ja metsäala 115 hehtaaria.

## Arkkitehtuuri
Karunan kartanon tiilestä ja kivestä rakennettu paritupapohjainen kaksikerroksinen päärakennus valmistui vuonna 1566 ja se edustaa suomalaisen kartanoarkkitehtuurin vanhinta kerrostumaa. Kivenhakkaaja Antonius Timmermanin veistämä vaakunataulu on edelleen kartanon pääoven päällä. Kartanon rakennustyyli muistuttaa Flemingien suvun rakennuttamia Suitian ja Kuitian kartanoita. Matka meriteitse Karunasta Kuitiaan on kahdeksisen kilometriä. Karunan porrashuone rakennettiin ilmeisesti 1780-luvulla. Nykyisen ulkoasunsa kartano sai 1860-luvun tyylikorjauksessa. Tuolloin keskirisaliittiin rakennettiin keskiaikaistyylinen porrastettu päätykoriste. Päärakennuksen kahden asuinkerroksen huonekorkeus on 350&nbsp;cm, ullakon korkeus on 900&nbsp;cm. Seinien paksuus on 120&nbsp;cm.

Päärakennuksen ohella Karunan kartanon alueella sijaitsee kuusitoista 1700–1900-luvuilla valmistunutta rakennusta. Arvid Hornin vuonna 1685 rakennuttama Karunan vanha kirkko siirrettiin Seurasaaren ulkomuseoon Helsinkiin 1912, Karunan uusi kirkko on Josef Stenbäckin suunnittelema.

## Lähteet ja viitteet
*Haikonen, Iris, Teräväinen, Erkki: Kartanon mailla - sätereitä ja rälssimiehiä, Genimap Oy, 2006, 

### Viitteet

## Aiheesta muualla
*Karuna
*NBA
Nokia 3350

**Nokia 3350** on Nokian vuonna 2001 julkaistu matkapuhelin.

## Ominaisuudet
*ennakoiva tekstinsyöttö
*profiilit
*laskin
*chat-toiminto
*valuuttamuunnin
*pelit: Bumper, Dance 2 Music, Link5, Magic Draw, Snake II, Space Impact

## Katso myös
*Luettelo Nokian tuotteista

## Lähteet
* Nokia 3350 - GSMArena
Nokia 3410

**Nokia 3410** on Nokian vuonna 2002 julkaistu matkapuhelin ja Nokian ensimmäinen Java-puhelin. Puhelin oli myös maailman ensimmäinen, jossa oli tuki GAIT-tekniikalle (akronyymi sanoista GSM ANSI Interoperability Team). GAIT-tekniikka sulautti TDMA- ja GSM-tekniikat. 

## Ominaisuudet
*ennakoiva tekstinsyöttö
*muokattavia ja ladattavia profiileita
*pelit: Snake II, Bumper, Space Impact, Bantumi, Link5
*WAP 1.1-nettiselain
*java
*Ladattavia soittoääniä WAP-selaimen kautta
*3D-näytönsäästäjät
*Piirtoeditori (Picture editor) kuvaviestejä ja taustakuvia varten
*Automaattinen näppäinlukko

## Katso myös
*Luettelo Nokian tuotteista

## Lähteet
* Nokia 3410 - GSMArena 

### Viitteet
Jonathan Tropper

**Jonathan Tropper** (s. 19. helmikuuta 1970) on yhdysvaltalainen kirjailija ja englanninkielen professori Manhattanville Collegessa.

Tropper on syntynyt New Yorkissa ja hän on opiskellut englantia New Yorkin yliopistossa. Hän työskenteli kahdeksan vuotta yrityksessä, joka valmistaa esittelytelineitä jalokiville. Kirjoitustyötä hän teki iltaisin. Tropperin ensimmäinen romaani *Plan B* ilmestyi vuonna 2000.

Tropperin teokset perustuvat osin hänen omiin elämänkokemuksiinsa ja käsittelevät yksinelämistä, kasvamista, avioliittoa ja esikaupungissa asumista. Häneltä on suomennettu kaksi teosta: *Kuinka lähestyä leskimiestä* (2009) ja *Seitsemän sietämättömän pitkää päivää* (2011).

Tropper on asettunut perheineen asumaan New Yorkiin ja kirjoittaa romaanien ohella käsikirjoituksia elokuviin ja televisio-ohjelmiin.

## Viitteet
Geoffrey de Havilland Jr.

**Geoffrey Raoul de Havilland Jr.** (18. helmikuuta 1910 – 27. syyskuuta 1946) oli de Havilland -lentokonetehtaan pääkoelentäjä. Hän menehtyi vuonna 1943 kuolleen John-veljensä tavoin lento-onnettomuudessa.

Geoffrey de Havilland testasi useimpia toisen maailmansodan loppuaikana tuotettuja de Havillandin lentokoneita. Testikoneisiin kuuluivat ainakin de Havilland D.H.98 Mosquito, D.H.103 Hornet ja D.H.100 Vampire. Geoffrey de Havilland sai Brittiläisen imperiumin komentajan arvon (OBE). Hän menehtyi lentoturmassa, joka tapahtui hänen menettäessään yliäänikoneeksi tarkoitetun koelentokone D.H.108 Swallow’n (numero TG306) hallinnan.

## Lähteet
*Hewish, Mark: *Tietosarja - Lentokoneet*, Intercontinental Book Productions, 1977, Englanti (Pike, Trisha & Schultz, Mark & Gunston Bill: toim., suom. Tuomo Huuhka)  (s. 22-23)
### Viitteet

## Aiheesta muualla
*http://thetartanterror.blogspot.fi/2008/05/geoffrey-raoul-dehavilland-jr-obe-1910.html
*http://www.bowbrickhill.com/dehavillandcrash.html 
*http://www.thisdayinaviation.com/25-november-1940-2/
Wojciech Rudy

**Wojciech Władysław Rudy** (s. 24. lokakuuta 1952, Katowice, Puola) on puolalainen entinen jalkapalloilija ja olympiamitalisti. Hänen pelipaikkansa oli keskikenttä.

## Ura

Suurimman osan urastaan Rudy pelasi puolalaisessa Zagłębie Sosnowiec seurassa. Hän edusti seuraa vuodet 1970-1983, sekä vuodet 1984-85.

Vuonna 1983 Rudy siirtyi Suomen pääsarjaan Kuopion Palloseuraan, jota hän edusti kahden kauden ajan vuosina 1983-84. KuPSissa hän pelasi 32 ottelua, joissa teki seitsemän maalia. Näistä otteluista hän pelasi viisi ja maaleista teki neljä kauden 1983 karsintasarjassa.

Yhtä aikaa Rudyn kanssa KuPSissa pelasi toinen menestynyt puolalainen maajoukkuepelaaja Jerzy Kraska.

### Maajoukkueura

Rudy pelasi vuosina 1974-81 Puolan maajoukkueessa 40 ottelua, joissa hän onnistui kertaalleen maalinteossa. Rudyn uran kohokohdat osuivat 1970-luvun loppuun. Montrealin olympialaisissa 1976 hän oli voittamassa Puolalle olympiahopeaa. Kaksi vuotta tämän jälkeen hän edusti Puolaa Argentiinassa järjestetyissä jalkapallon MM-kisoissa.
Walter De Maria

**Walter De Maria** (1. lokakuuta 1935, Albany, Kalifornia – 25. heinäkuuta 2013) oli yhdysvaltalainen kuvataiteilija, joka tunnetaan yhtenä varhaisista minimalisteista, eritoten käsite- ja maataiteilijana sekä performansseistaan. De Maria asui ja toimi pääosin New Yorkissa.

De Maria valmistui vuonna 1957 Kalifornian yliopistosta, Berkeleysta. Hän osallistui yhdessä avantgarde-taiteilijaystävänsä La Monte Youngin kanssa moniin San Franciscon alueen performanssitapahtumiin ja teatraalisiin tuotantoihin. Hän muutti New Yorkiin vuonna 1960 ja kirjoitti esseitä taiteesta. Esseet julkaistiin vuonna 1963 Youngin kirjassa *An Anthology*. Hän myös jatkoi osallistumista performansseihin ja multimediapresentaatioihin. Hänen ensimmäiset puulaatikkoveistoksensa valmistuivat vuonna 1961. Vuonna 1963 De Maria avasi New Yorkissa yhdessä Robert Whitmanin kanssa taidegallerian nimeltä *9 Great Jones Street*. Samana vuonna hän esitteli ensimmäisen oman veistosnäyttelynsä samassa galleriassa. De Maria oli myös rumpalina rock-yhtye The Velvet Undergroundissa vuonna 1963. Hän työskenteli edelleen puuteosten parissa ja sävelsi musiikkia. Vuonna 1965 hän siirtyi metallipaloista tehdyn taiteen pariin keräilijä Robert C. Scullin rohkaisemana. Vuotta myöhemmin hän piti oman näyttelynsä Cordier & Ekstromilla New Yorkissa ja osallistui *Primary Structures* -tapahtumaan New Yorkin juutalaisessa museossa.

De Mariasta tuli maataiteen johtohahmoja vuonna 1968, kun hän täytti Münchenin Heiner Friedrich -gallerian maa-aineksella. Samana vuonna hän teki Mile Long Drawing -teoksen Mojaven autiomaahan. Vuonna 1972 seurasi laaja veistosnäyttely Kunstmuseum Baselissa. Hän jatkoi uraansa maataiteen parissa koko 1970-luvun, tuottaen teoksia kuten *Three Continent Project* (1972) sekä *The Lightning Field* (1977). Hän osallistui Documenta-näyttelyihin Kasselissa vuosina 1968 ja 1977. Jälkimmäisellä kerralla hän valmisti pysyvän julkisen veistoksensa *Vertical Earth Kilometer* Kasselin Friedrichsplatzin puistoon. Samana vuonna hän loi uudelleen *Earth Room* -teoksen Heiner Friedrich -galleriaan New Yorkissa. Teos asetettiin pysyvästi näytteille vuonna 1980.

Teos *The Broken Kilometer*, joka koostuu viidestäsadasta messinkisauvasta, asetettiin pysyvästi näytteille New Yorkin 393 West Broadwaylle vuonna 1979. De Maria teki myös sarjan muita vastaavanlaisia kokeiluja kaaviomaisilla geometrisilla ja matemaattisilla teoksilla 1980- ja 1990-luvuilla. Vaikka De Maria tunnettaneen parhaiten maataiteestaan ja 1970-luvun installaatioistaan, hänen töitään on esitelty useissa hänelle omistetuissa näyttelyissä kuten Pariisin Pompidou-keskuksessa 1981, Rotterdamin Boymans-van Beuningen -museossa 1984, Stuttgartin Staatsgaleriessa 1987, Tukholman Moderna museetissa 1988, Berliinin Gemäldegaleriessa 1998, Naoshiman Chichu Art Museumissa 2000 ja 2004 sekä Kansas Cityn Nelson-Atkins Museum of Artissa 2007.

## Lähteet
Kalle Korhonen

**Kalle Korhonen** -nimisiä henkilöitä ovat tai ovat olleet:

* Kalle Korhonen (1878–1938), suomalainen sosialidemokraattinen kansanedustaja
* Kalle Korhonen (1885–1963), suomalainen lähetyssaarnaaja, kirjailija ja suomentaja
* Kalle Korhonen (1892–1964), suomalainen jääkärivänrikki
* Kalle-Heikki Korhonen (1926–2017), suomalainen geotekniikan tutkija
Jerzy Kraska

**Jerzy Adam Kraska** (s. 24. joulukuuta 1951, Płock, Puola) on puolalainen entinen jalkapalloilija ja olympiavoittaja. Hänen pelipaikkansa oli puolustuksessa ja keskikentällä.

## Ura

Suurimman osan urastaan hän pelasi puolalaisessa Gwardia Warszawa seurassa. Hän edusti seuraa vuodet 1969-1983, sekä vuonna 1986. Vuonna 1983 hän siirtyi Suomen pääsarjaan Kuopion Palloseuraan, jota hän edusti kahden kauden ajan vuosina 1983-84. KuPSissa hän pelasi 48 ottelua. Maaleja hän ei näissä otteluissa onnistunut tekemään. Näistä otteluista seitsemän hän pelasi kauden 1983 karsintasarjassa.

Yhtäaikaa Kraskan kanssa KuPSissa pelasi toinen menestynyt puolalainen maajoukkuepelaaja Wojciech Rudy.

### Maajoukkueura

Kraska pelasi Puolan maajoukkueessa 13 ottelua vuosina 1972-73. Kraskan uran kohokohta osui Münchenissä vuonna 1972 pelattuihin olympialaisiin, joissa hän oli voittamassa Puolalle olympiakultaa.
Demi

**Demi** on alun perin ranskalainen termi, joka tarkoittaa puolta, puolikasta ja esiintyy myös useiden yhdyssanojen alkuosana.

## Demi-nimisiä henkilöitä
*Demi Lovato (s. 1992), yhdysvaltalainen näyttelijä ja laulaja
*Demi Moore (s. 1962), yhdysvaltalainen näyttelijä

## Muita merkityksiä
*kerrannaisyksikkö 0,5
*Demi, entinen nuorten aikakauslehti
*demi, balettitermi, liikkeen tekeminen puolittain

## Lähteet